Aalborg Stiftstidende, 1830-07-24
Blandinger. Afdøde Professor Jacobsen (Salomon Ahron) var en Søn af Kgl. Hofgraveur Ahron Jacobsen, (født i Wandsbeck) der var en af de beste Graveurer i fine Stene i sin Tid. Han har iblandt flere Arbeider især graveret nogle udmærket skjønne Co meer som vandt det Danske Kongehuses bifald. Han døde i Kjøbenhavn 1770. Sønnen den nys afdøde, var født i Kjøbenhavn 1754. Fra sin tidligste Ungdom oplært i Graveurkunsten, igjennemgik han siden Akademiets Skoler, og bragte det snart saavidt, at han med megen Nøiagtighed graverede Portraiter. Hans første fuldente Arbeide var et Hoved efter Antiken, hvilket vandt meget bifald. Med stadig Flid Aar kunde han allerede fremtræde, og maale sig med de paa den Tid levende Kunstnere i Vaabenfaget. Opmuntreet ved det smigrende bifald, hans Arbeider vandt, fordobledes hans Anstrængelser i at gaae stadigen frem paa Kunstnerbanen. 1788 foretog han en Reise til Stokholm, og havde en smigrende Anbefaling fra Hs. Kgl. Høihed Arveprinds Frederik til Dronning Sophie Magdalene i Sverrig. Efter at være forestillet for Kong Gustav den Tredie blev han strax sat i Beskjæftigelse, da Monarken gav ham det Hverv, at copiere flere af de udmærkede colossale antike Figurer, som Kongen havde hjembragt fra sin italienske Reise, og da de vare blevne opstillede i det store Gallerie paa Slottet, maatte Jacobsen arbeide her i sex Maaneder. Her fuldendte Kunstneren sin Endimion, og et Portrait af Sverrigs Gustav Adolph, samt af Hertuginden af Sødermanland, Gemalinde til den paa Sverrigs Throne siden komne Kong Carl den 13de. Kong Gustav den Tredie gjorde Kunstneren et Tilbud om at nedsætte sig i Stokholm; men, som allerede ansat i Kongelig dansk Tjeneste, satte han en Hæder i at forblive i denne Post og forblev bestemt paa at vende tilbage til Kjøbenhavn. Samme Aar optoges han til Medlem af Kunstacademiet i Stokholm. Efterat være tilbagekommen til Kjøbehavn, begyndte han at lægge alvorlig Haand paa Medailler=Kunsten, skjøndhan allerede i Forveien havde beskstjæftiget sig i dette Fag; fra nu af arbeidede han vexelviis i begge. 1796. optoges han til Medlem af Kanstacademiet i Kjøbenhavn. Samme Aar reiste han med Familie atter til Stokholm, og der forblev han til 1801. Den da regjerende Konge af Sverrig, Gustav Adolph den Fjerde og hele den Kongelige svenske Familie viste sig ham meget naadig, og beskjæftigede ham meget. Der graverede han og efter egen Jdee en smagfuld Medaille over Danmark uforglemmelige A. P. Bernstorf, ligeledes over vor nu levende ophøiede Dronning; dennes Revers Side indeholdt de simple sanddru Ord: "Marie, En Hæder for sit Kjøn; Hustrue, Moder, der blev kun faa Exemplarer prægede, hvorfor den sjelden fremkommer. Fremdeles graverede han to Portraiter i Camme; den ene Kong Gustav den 3dies for Generalfeltmarskal Toll; den anden Kong Gustav Adolph den Fjerdes; efter samme Konges befaling. Blandt flere udenlandske Reiser, som Jacobsen gjorde, hører, at han den største Deel af Aaret 1815 opholdt sig i London, hvor han sluttede sig nøie til den berømte Graveur Merchant; og i det engelske Kunstacademies UdstillingsKatalog 1815 sees det, at Kunstneren ved samme havde udstillet en Deel af de af ham graverede Jntaglier og Medailler. Han døde den 28de Juni 1830, efterat have i 54 Aar været i Kgl. dansk Tjeneste som Hof graveur. Af hans Kunstarbeider nævne vi, som Kunst academiets Udstillings Kataloger 1823, 24, 25, 26 og 28 vise følgende: I. Graveret i Steen: Portraiter, foruden de allerede nævnte; Kronprinds Oskar, Napoleon Bonaparte som første Consul, Kongen af England Georg den 4de; Conferentsraad Callison, Profesfor Blumenbach, Geheimeconferentsraad P. H. v. Classen. II. Endeel Kongelige og adelige Vaabener. III. Af Figurer har han forfærdiget mange efter Antiker, eller Jdeer og foruden den anførte Endymion anføre vi her: 1. Apollo, efter Antiken. ReceptionsStykke; 2. En Theesens; ogsaa efter Antiken; 3. En hvilende Venus, efter Titian; 4. Herkules og Omphale; 5. Herkules og Achilles: 6. Hyrdedrengen, efter Thorwaldsen; 7. Europa. Composition; 8. Venus. 2. Medailler: saasom, foruden de to nævnte, en i Anledning af Deres Majestæters Kronning; 1815. To Medailler i Anledning af Reformationsfesteen; en over Ole Borch, fremdeles Greve Moltke, General Classen, Conferentsraad Callisen, den franske Baron Cuvier, en for det Tronhjemske Videnskabers Selskab, en i Anledning af det nye Raad= og Domhuus, hvoraf ikkun fire Exemplarer bleve prægede; en over Geheimeconferentsraad Classen, hvoraf ogsaa kun fire Exemplarer, bleve prægede; og endeligen en over Blumenbach, hvilken dog endnu ikke er almindelig bekjendt. Den Afdøde eiede en kostbar Maleriesamling. Denne var i Aaret 1809 udsat til Skue; Jndtægten deraf bestemt til offentlig Brug. Fortegnelsen 16 Sid. 800. Afdøde Statsraad Barens gav i Skilderiet 1809 Nr. 71775 en kritisk Bedømmelse over samme. Noget af den blev afhændet i London. J den tilbageværende Deel sees ypperlige Stykker, saasom af Denner, Mandelberg, og flere berømte Kunstnere. Han havde ogsaa en fra naturhistorisk Side mærkelig Samling af raa Diamanter.